Izvor: Tanjug/Dragan Kujundžić

Visoka predstavnica Evropske unije za spojnu politiku i bezbednost Federika Mogerini boravi u zvaničnoj poseti Beogradu. Tokom obraćanja u Skupštini, Mogerini je pričala o evrointegracijama, dok su tokom njenog govora sve vreme poslanici SRS skandirali "Srbija Rusija, ne treba nam Unija."

Poslanici Dveri su držali transparente "Srbijo, ne veruj Briselu", na srpskom i engleskom jeziku.

Obraćanje Federike Mogerini u sali su pratili poslanici Demkoratske stranke, Liberalno demokratske partije, Socijaldemokratske partije, dok i sali nije bilo poslanika pokreta Dosta je bilo.

Sednici su prisustvovali i predstavnici diplomatskog kora u Srbiji, kao i premijer Srbije Aleksandar Vučić.

Izvor: Tanjug/Dragan Kujundžić

Visoka predstavnica Evropske unije za spojnu politiku i bezbednost Federika Mogerini boravi danas u Srbiji, a pre obraćanja u Skupštini sastala se sa državnim vrhom.

Zahvaljujem se na časti da se obratim ovom divnom parlamentu, rekla je Mogerini.

Mogerini je na početku obraćanja rekla da joj je čast da se obraća parlamentu, pošto je i sama bila poslanik.

"Nekada mi nedostaje, tako da je dobro imati priliku da iskusim to. Hvala, što ste mi pružili tu mogućnost. Moja poruka Srbiji je da budućnost EU neće biti Evropa sa 27 članica, zato što jedna koja će napustiti, na njeno mesto ući će nova članica i biće Srbija jedna od njih", rekla je Mogerini.

Dodala je da se zahvaljuje Vladi i Vučiću na odličnim rezultatima.

"Treba da sačuvate glasove za obraćanje glasačima"

Izvor: Tanjug/Dragan Kujundžić

Tokom čitavog obraćanja, skandiranje poslanika nije prestajalo.

U jednom trenutku, Mogerini je rekla da zna da čitav region prolazi kroz težak trenutak, i da su pred Srbijom teški izbori.

"Treba da sačuvate glasove i za obraćanje glasačima. Etničke polarizacije, jesu teške. Ali dozvolite da vam kažem da je uloga Srbije ključna. Imate veliku odgovornost. Srbija je uvek bila na raskršnju različitih svetova, i te etikete Istoka i Zapada nikada nisu bile dovoljne", kaže Mogerini.

Rekla je da je važno da se svi građani uključe u ključne uloge koje Srbija mora da donese.

"Srbija je toliko toga uradila, i sada možete da nastavite da radite. Možete da budete partner za stabilnost, a i da pomognete vašoj zemlji da napreduje put ka EU", kaže Mogerini.

Za kraj je poželela svima mirnu predizbornu kampanju.

Maja Gojković je zatvorila posebnu sednicu Skupštine na kojoj se obraćala Mogerini, dok su poslanici sve vreme uzvikivali "Ua, ua".

Ovako je izgledala atmosfera u Skupštini: